Petrus A. Christensen

Petrus A. Christensen (født 13. juni 1992 i Khíos i Hellas) er en norsk skuespiller fra Hønefoss. Han har blant annet spilt Jim i filmen Pitbullterje fra 2005, samt kortfilmene Pappa og Glimt. Høsten 2009 var han aktuell som storebror Philip i spillefilmen Knerten. Han spiller også i oppfølgeren Knerten gifter seg fra 2010, samt dukker opp i den tredje filmen om Knerten, Knerten i knipe, fra 2011.

Christensen har i tillegg hatt en del reklamefilmoppdrag, og hatt roller i musikaloppsettinger lokalt på Ringerike, som Peter Pan og Grease. Vinteren 2012 var han aktuell som Olav Backe i NRK-serien Lilyhammer.

Christensen gikk på Hov ungdomsskole mellom 2005 og 2009 og gikk deretter på Ringerike videregående skole.

 Eksterne lenker 

  Ringerikes blad: Klar for Knerten
  Ringerikes blad: Beste mannlige skuespiller
  Filmfront: Skuespillerprofil

Kategori:Personer fra Ringerike kommune
Kategori:Norske skuespillere